ATSAKYMAI Į TIEKĖJŲ PAKLAUSIMUS
Uosto direkcija, vadovaudamasi atviro (tarptautinio) konkurso 8.1 punktu, į tiekėjų CVP IS priemonėmis gautus paklausimus atsako taip:

Tiekėjo klausimai (ID Nr. 136225):
1. Klausimas. SP dalyje pateikti dangų ardymo kiekiai, planas-SD dalyje, bet nepažymėta, kurioje vietoje yra žaliųjų degalų punktai ir kurioje - viešieji vandenilio pildymo punktai. Pagal gaunamus kiekius atrodo, kad arba trūksta plano, arba įrengiami ne abu punktai. Prašome patikslinti šį neatitikimą.
Atsakymas. Objektas yra vienas, kiekiai atskirti dėl finansavimo. Techniniame projekte pateikti sustambinti kiekiai, galutiniai kiekiai tikslinami pagal darbo projektą. Vadovautis dangų ardymo planu. 
2. Klausimas. SD dalyje brėžinyje SR2024-001-TP-SD_B-01 (Suvestinis inžinerinių tinklų, dangų, nužymėjimo, eismo organizavimo planas M1:500) ir brėžinyje SR2024-001-TP-SD_B-02 (Suvestinis sklypo inžinerinių tinklų, dangų, vertikalinis planas M1:500) žymėjimai Projektuojama aikštelės danga DK 3 ir Projektuojama gelžbetoninė danga sumaišyti, kuriuo reikia vadovautis? Taip pat nepažymėta, kurioje vietoje yra žaliųjų degalų punktai ir kurioje - viešieji vandenilio pildymo punktai. Pagal gaunamus kiekius atrodo, kad arba trūksta plano, arba įrengiami ne abu punktai. Prašome patikslinti šį neatitikimą.
Atsakymas. Vadovautis pateiktu planu SR2024-001-TP-SD_B-01. Planas pataisytas pagal pastabą. Objektas yra vienas, kiekiai atskirti dėl finansavimo. 
3. Klausimas. Prašome patvirtinti, kad tiekėjai turi remtis projektu, pateiktu pirkimo dokumentų aplanke „Ekspertuotas techninis projektas“.
Atsakymas. Paslaugų pirkimo metu buvo gauti klausimai, į kuriuos atsižvelgiant buvo patikslintos projekto dalys: III „Sklypo sutvarkymo dalis“, IV „Konstrukcijų“, V dalis „Susisiekimo dalis“, VIII „Elektroninių ryšių ir apsauginės signalizacija“. Atsižvelgiant į tai, tiekėjai turi remtis projektu, pateiktu pirkimo dokumentų aplanke „Ekspertuotas techninis projektas_Atnaujintas“.

4. Klausimas. Projekto SP dalies darbų kiekių žiniaraštyje numatytas medžio kirtimas, kelmų rovimas. Patikslinkite, ar tiekėjai turi vertintis medžių atkuriamąją vertę. Jeigu taip, nurodykite konkrečią sumą.
Atsakymas. Projekte medžio atsodinimas nenumatytas, kertamas teritorijoje esantis nudžiūvęs medis, kuris taip pat patenka į ryšių kabelio apsaugos zoną, jis nepriskiriamas saugotiniems medžiams pagal LR želdynų įstatymą.
Tiekėjo klausimai (ID Nr. 136969):
5. Klausimas. Pateiktuose techninių projektų dokumentuose yra išskirta Susisiekimo dalis (SR2024-001-TP-SD).  Pirkimo dokumentų" Pasiūlymo forma 1 priedas" darbų siūlymo lentelėje šios Susisiekimo dalies  nėra. Prašome pakoreguoti pasiūlymo formą, arba nurodyti, prie kurios esamos projekto dalies darbų vertinti Susisiekimo dalies darbus.

Atsakymas. Į pastabą atsižvelgta, papildyta pozicija „Susisiekimo dalis“ ir pridedama patikslinta pasiūlymo forma 1 Priedas ir atitinkamai pakoreguotas sutarties projekto 1 priedas (žiniaraštis).
6. Klausimas. Techninio projekto SD dalies  darbų kiekių žiniaraščio „Objektas: žaliųjų degalų pildymo punktai „ 9 poz. „Grunto tankinimas (30 cm) – 2623“ nėra nurodyta mato vienetų. Prašome patikslinti, ar kiekis yra m2, ar m3? Jei m3, tuomet prašome patikslinti, ar kiekiai abiejuose darbų kiekių žiniaraščių 9 pozicijose yra teisingi.

Atsakymas. Projekte kiekis numatomas kubiniais metrais. Techniniame projekte pateikti sustambinti kiekiai, galutiniai kiekiai tikslinami pagal darbo projektą.
7. Klausimas. Techninio projekto SD dalies darbų kiekių žiniaraščio „Objektas: žaliųjų degalų pildymo punktai „ 11 poz. nurodyta „ Smėlio atvežimas, supylimas ir sutankinimas (30 cm storis) – 1610 m3“ Prašome patikslinti, kur turi būti įrengiamas šis sluoksnis? Analogiškai ir sekančiame darbų kiekių žiniaraštyje „Objektas: viešieji Vandenilio pildymo punktai“ 11 poz.  Taip pat prašome patikslinti, ar šio sluoksnio sutankinimo ir išlyginimo darbai nesidubliuoja su 9 ir 13 pozicijose nurodytais kiekiais.

Atsakymas. Teritorijoje sutikti silpni gruntai, todėl numatytas jų pakeitimas (11 poz). 9,13 poz. kiekiai skirti dangos konstrukcijai. Kiekiai nesidubliuoja
8. Klausimas. Techninio projekto SD dalies  darbų kiekių žiniaraščiuose „Objektas: žaliųjų degalų pildymo punktai „ ir „Objektas: viešieji Vandenilio pildymo punktai“ 4 pozicijose nurodyta „Juodų dangų paviršiaus gruntavimas bitumo emulsija – 2.998 t.m2 ir 1.473 t.m2. . Prašome patikslinti, ar šie kiekiai teisingi?

Atsakymas. Pridedame patikslintą žiniaraštį.
9. Klausimas. Prašome patikslinti, ar nesidubliuoja grunto tankinimo darbai nurodyti Techninio projekto SD dalies  darbų kiekių žiniaraščiuose „Objektas: žaliųjų degalų pildymo punktai „  ir „Objektas: viešieji Vandenilio pildymo punktai“  9 ir 15 bei 16 pozicijose?

Atsakymas. Pridedame patikslintą žiniaraštį pagal projekto brėžinius.
10. Klausimas. Techninio projekto SD dalies  darbų kiekių žiniaraščio „Objektas: žaliųjų degalų pildymo punktai „ 1 poz. nurodyta įrengti „10 cm storio asfalto pagrindo sluoksnį iš mišinio AC11VS – 996“ ir atitinkamai sekančio darbų kiekių žiniaraščio 1 poz. - 491 m2. Prašome patikslinti patikslinti, ar asfalto pagrindo sluoksnis neturi būti įrengiamas iš asfaltbetonio mišinio AC 22 PS, kaip kad nurodyta skersiniuose dangos konstrukcijos pjūviuose?

Atsakymas. Pridedame patikslintą žiniaraštį pagal projekto brėžinius.
11. Klausimas. Prašome patikslinti, ar Techninio projekto SD dalies darbų kiekių žiniaraščiuose 7 pozicijose pateikti „Skaldos pagrindo sluoksnio iš nesurištojo mišinio 0/45, (Ev/2 ≥120 MPa) h-20 cm.“  kiekiai 1134m2 ir 558m2 yra teisingi.

Atsakymas. Techniniame projekte pateikti sustambinti kiekiai, galutiniai kiekiai tikslinami pagal darbo projektą.

12. Klausimas. Prašome patikslinti, ar Techninio projekto SD dalies darbų kiekių žiniaraščiuose 5 pozicijose pateikti“ Sustiprintos kelio dangos iš gelžbetonio įrengimas“  kiekiai 215 m3 ir 106 m3 yra teisingi.

Atsakymas. Techniniame projekte pateikti sustambinti kiekiai, galutiniai kiekiai tikslinami pagal darbo projektą.
13. Klausimas. Susisiekimo dalyje yra numatyta įrengi  4 cm storio asfalto viršutinį sluoksnį iš mišinio AC 11 VS. Prašome patikslinti, ar  turi būti įvertinti ir šio sluoksnio šiurkštinimo skaldele darbai?

Atsakymas. Techniniame projekte pateikti sustambinti kiekiai, galutiniai kiekiai tikslinami pagal darbo projektą. Vadovautis ĮT ASFALTAS 24 „Automobilių kelių dangos konstrukcijos asfalto sluoksnių įrengimo taisyklės“.
Tiekėjo klausimai (ID Nr. 139546):
14. Klausimas. Sklypo sutvarkymo dalis:

a. Sklypo sutvarkymo dalies atnaujintame žiniaraštyje nurodomi asfalto dangos atstatymo darbai h-10cm (301,50m2 + 148,50m2). Tuomet pridėtos detalės, kuriose nurodytos skirtingos asfalto konstrukcijos. Tai kuria informacija vadovautis? Nėra nurodytos pažeidžiamos asfalto vietos.

Atsakymas. Techniniame projekte pateikti sustambinti kiekiai, galutiniai kiekiai tikslinami pagal darbo projektą. Vadovautis dangų ardymo planu. Vieta: ties Nemuno g. atstatomais takais ir ties naujai įrengiama atramine sienute.
b. Ar nėra klaidingai nurodyti, sklypo sutvarkymo dalyje, skaldos pagrindo (301,50m3 + 148,50m3) sluoksnio įrengimo matavimo vienetai? Kaip suprantame, ši skalda turės būti įrenginėjama po pažeistų vietų asfaltu, tai turėtų būti nurodyta skalda (301,50m2 + 148,50m2), taip?

Atsakymas. Teikiamas patikslintas žiniaraštis.
15. Klausimas. Susisiekimo dalis:

a. Ar nurodomi šie duomenys žiniaraštyje priskiriami prie gelžbetoninės dangos pagrindų įrengimo?   Pateikiama informacija: Geotekstilė (1030m2 + 507m2); Smėlio atvežimas, supylimas ir sutankinimas (30cm) (1246/682m3 + 534/721m3); Deformacinės siūlės (151m + 75m). Tačiau trūksta skaldos įrengimo kiekio (žiūrint pagal detalę) ir taip pat reikalinga patikslinti kiekius, nes dabar neaišku, nei kiek tiksliai m2, nei kiek m3 šiai dangai bus reikalinga darbų.

Atsakymas. Skaldos kiekis pateiktas visoms dangoms. Techniniame projekte pateikti sustambinti kiekiai, galutiniai kiekiai tikslinami pagal darbo projektą.

b. Patikslinti šalčiui nejautrių medžiagų kiekį (1246/1489m3 + 534/734m3)?

Atsakymas. Teikiamas patikslintas žiniaraštis.
c. Patikslinti skaldos  pagrindo sluoksnio kiekį (1134m2 + 558m2)? 

Atsakymas. Kiekis teisingas.
d. Patiksinti grunto tankinimo (30cm) kiekį (1246/2740m3 + 534/1175m3)?

Atsakymas. Teikiamas patikslintas žiniaraštis.

Tiekėjo klausimai (ID Nr. 141059):
16. Klausimas. Techninio projekto SK dalies darbų kiekių žiniaraščio  „Objektas: Vandenilio gamybos, saugojimo įrangai“ 15( 1 lapas) ir 11(2 lapas) pozicijose „Konstrukcijų užpildymas ir sutankinimas“  viso 1061m3 ir 552 m3. Prašome patikslinti, kokių tai konstrukcijų užpildymas, kokiomis medžiagomis? Be to, prašome patikslinti, ar kiekiai pateikti teisingi. 
Atsakymas. Techniniame projekte numatytas užpylimas: gelžbetoninės tvoros pamato, atraminės sienutė apatinės dalies užpylimas. Techniniame projekte pateikti sustambinti kiekiai, galutiniai kiekiai tikslinami pagal darbo projektą.
17. Klausimas. Techninio projekto SK dalis. Darbų kiekių žiniaraščiuose pateikti stogo įrengimo su apskardinimu kiekiai 135 m2  (5. Poz., 1 lapas) ir 66 m2 (5 poz., 2 lapas). Pagal pateiktus stoginių brėžinius, stogų kvadratūra yra žymiai mažesnė. Prašome patikslinti stoginių kvadratūrą, bei jų įrengimui esančių sekančių darbų kiekių žiniaraščio pozicijų kiekius

Atsakymas. Techniniame projekte pateikti sustambinti kiekiai, galutiniai kiekiai tikslinami pagal darbo projektą.
Tiekėjo klausimai (ID Nr. 138845):
18. Klausimas. Techninio projekto SP dalies darbų kiekių žiniaraščio  „Objektas:Vandenilio gamybos, saugojimo įrangai“   2 lape (iš 3) Baigiamųjų darbų skyriaus 7 poz.  pateikta „Elektromechaninio pėsčiųjų turniketo įrengimas – 1 vnt“. Prie sekančio Baigiamųjų darbų skyriaus 3 lape (iš 3) 7 poz. turniketo įrengimo kiekis nurodytas 0 vnt. Prašome patikslinti, ar kiekis nurodytas teisingas ir šios pozicijos vertinti nereikia. Taip pat prašome patikslinti, ar nesidubliuoja SP dalies darbų kiekių žiniaraščio 7 poz. turniketo įrengimo kiekis su Techninio projekto LERAS dalies darbų kiekių žiniaraščio 2 pozicija?

Atsakymas. Reikia vertinti 1 vnt. elektromechaninio turniketo. Siunčiame patikslintą LERAS dalies žiniaraštį.
19. Klausimas. Techninio projekto SP dalyje yra numatyta įrengti automatinius slankiojančius vartus (7.00) viso 2 vnt (darbų kiekių žin. skyriuose Baigiamieji darbai 10 poz.). Prašome patikslinti, kokio aukščio turi būti šių vartų konstrukcija.

Atsakymas. H – 2 m.
20. Klausimas. Techninio projekto SP dalyje yra numatyta įrengti segmentinę tvorą ir vartelius (darbų kiekių žin. skyriuose Baigiamieji darbai 8, 9 pozicijos). Prašome patikslinti, kokių matmenų turėtų būti varteliai, kokios spalvos segmentai  ir kurioje vietoje turi būti įrengti varteliai. 

Atsakymas. Varteliai turi būti 1,20 m pločio. Numatomi cinkuoti tvoros segmentai.
21. Klausimas. Techninio projekto SP dalyje yra numatyta įrengti turėklus laiptams, viso 0,041t. (darbų kiekių žin. Skyriaus Baigiamieji darbai 14 poz.). Prašome detalizuoti, kokie turėtų būti rengiami turėklai. 
Atsakymas. Turėklai turi būti įrengiami 1,10 m. Konstrukcija parenkama taip, kad atitiktų galiojančius STR. Galima naudoti rekomenduojamą statramstį: ∅21,3 mm. t=2.30 mm.; ilginys: ∅42,4 mm, t=4,00 mm; techniniame projekte pateikti sustambinti kiekiai, galutiniai kiekiai tikslinami pagal darbo projektą.

22. Klausimas. Techninio projekto SK dalyje numatyta įrengti apsauginę gelžbetoninę tvorą h-3 m ( darbų kiekių žin. 9 pozicijos, 80 m ir 41 m). Pateiktame gelžbetoninės tvoros įrengimo brėžinyje (SR2024-001-TP-SK_B-02) yra nurodyta prie tvoros segmentų prisukti vatines plokštes, apsaugančias nuo gaisro.  Prašome pateikti šių vatinių plokščių, apsaugančių nuo gaisro, technines specifikacijas, jų montavimo aprašymą, bei  papildyti darbų kiekių žiniaraštį šiais darbais. Taip pat prašome patikslinti, ar galima vertinti šios tvoros įrengimui gelžbetoninius tvoros elementus  P5VK (A 2.900 x L 4.000 x P 0.8m, C20/25), kadangi projekte numatytų tvoros elementų Lietuvos rinkoje nėra.

Atsakymas. Vatos nereikia, techniniam projekte parinktas gaminys – principinis sprendinys. Rengiant darbo projektą gali būti naudojami ir kitokių parametrų gaminiai, tenkinantys techniniame projekte nurodytas specifikacijas.
23. Klausimas. Techninio projekto SK dalyje numatyta įrengti vartus h-3.00m b-3.00m ( darbų kiekių žin. 10 pozicijos, 2 m ir 1 m. Prašome patikslinti, kokie tai vartai ir pateikti jų technines specifikacijas. 

Atsakymas. Numatomi vartai 3 vnt. 3 m ilgio, 2,80 m pločio. Rengiant darbo projektą gali būti naudojami ir kitokių parametrų gaminiai, tenkinantys techniniame projekte nurodytas specifikacijas.
24. Klausimas. Techninio projekto SK dalies Stoginės autobusų ir lengvųjų automobilių pildymo punktui ir Stoginė laivų pildymo punktui įrengimo schemos brėžinyje (SR2024-001-TP-SK_B-03) pavaizduota polių įrengimas po sustiprinta gelžbetonio kelio danga. Prašome papildyti darbų kiekių žiniaraštį šių polių įrengimu, nurodant, kiek vienetų jų turėtų būti įrengta.

[1.1]Kvadratiis profis (400+400 mm. 10 mm.);

[1.2]Kvadratinis profis (400x400 mm. 16 mm.),

[1.2]Kvadratiis profis (2201220 mm. 10 mm.);,

21 UPN 100 profils;




Atsakymas. Numatomi įrengti 4 vnt. polių numatyti SR2024-001-TP-SD dalyje.
Tiekėjo klausimai (ID Nr. 139555):
Klausimas/prašymas. Prašome patvirtinti, kad norint atitikti pirkimo sąlygų kvalifikacijos reikalavimą nurodytą 3.6.3 p., tiekėjas galės remtis sutartimi, kurioje atliko ypatingojo statinio vidaus ir lauko dujotiekio naujos statybos darbus.
Atsakymas. Atitiks, jei bus pastatytas ar rekonstruotas ypatingasis statinys (dujotiekio tinklas).
